जिस सोसाइटी में हाथ पकड़ना गुनाह हो, वहां लड़के-लड़कियां सेक्स के बारे में कहां सीखेंगे? आपके मां-बाप, अध्यापकों, स्कूल की किताबों ने आपको बताया कभी कि सेक्स क्या होता है और कैसे किया जाना चाहिये? किसी को देखने भर से जो पेट में तितलियां उड़ती हैं, उसके बारे में किसी ने बताया? मैंने तो पहली बार हिंदी फिल्मों में सिर्फ रेप के बाद औरत को गर्भवती होते देखा था. हीरो हीरोइन तो जब प्यार करते थे तो दो फूल सामने आ जाते थे. लेकिन रेप अच्छे से दिखाया जाता था. वाकई ऐसा देख कर मुझे लगता था कि जोर-जोर से हँसते वक्त, कपड़े फाड़ने और गर्दन पर जबरदस्ती चूमने से बच्चे पैदा होते हैं। खैर, इसका दोष मैं कभी स्कूल ना जाने को दूंगी। वहाँ शायद कोई अलग जानकारी मिलती हो.